கேள்வி: நியோவாஸ்குலர் கிளக்கோமா பற்றி தகவல் சொல்.
பதில்: நியோவாஸ்குலர் கிளக்கோமா, (''Neovascular glaucoma'') என்பது இரண்டாம் வகை கண் அழுத்த நோய்களில் ஒன்றாகும். கண்ணின் கோணம் "புதிய இரத்த நாளங்களால்" மூடப்பட்டிருக்கும். எனவே "நியோவாஸ்குலர்" என்று பெயர். "கோணம்" என்பது உங்கள் கண்ணின் வண்ணப் பகுதியை உருவாக்கும் கருவிழிக்கும், கண்ணின் முன் பகுதியான கருவிழிப்படலத்திற்கும் இடையே உள்ள கோணமாகும். விழித்திரைக்குச் செல்லும் இரத்த ஓட்டம் குறைவாக உள்ள நபர்கள், இந்நோயால் பாதிக்கப்படும் அபாயம் உள்ளது. விழியின் கோணத்தில் புதிய அசாதாரணமான இரத்த நாளங்கள் உருவாகத் தொடங்கி, அதன் வடிகால் அடைபடும் போது நியோவாஸ்குலர் கண் அழுத்த நோய் ஏற்படுகிறது. இந்நிலையில் உள்ள நோயாளிகள் தங்கள் பார்வையை இழக்கும் அபாயம் உள்ளது. சில நேரங்களில் குறிப்பாக கண்புரை அறுவைச் சிகிச்சை முடிந்த பிறகு இந்த நோய் தோன்ற வாய்ப்புள்ளது. கண்ணில் கட்டி இருந்தாலும் கண் அழுத்த நோய் அதிகரிக்கும். நோயின் ஆரம்ப கட்டத்திலேயே மருத்துவரின் பரிந்துரையின் பேரில் லேசர் சிகிச்சை எடுத்துக் கொண்டால் கண்ணின் உள் விழி அழுத்தம் அதிகரிக்காமல் கட்டுப்படுத்தலாம்.[https://www.aao.org/eyenet/article/diagnosis-treatment-of-neovascular-glaucoma Diagnosis and Treatment of Neovascular Glaucoma]
கேள்வி: நியோவாஸ்குலர் கிளக்கோமா - அறிகுறிகள் பற்றி தகவல் சொல்.
பதில்: நியோவாஸ்குலர் கிளகோமாவின் அறிகுறிகளில் கண் வலி, கண் சிவத்தல் மற்றும் பார்வைக் குறைபாடு ஆகியவை அடங்கும். இருப்பினும் நோயின் ஆரம்ப கட்டங்களில் எந்த அறிகுறிகளும் இல்லாமல் இருக்கலாம்.